CELEX: C2007/042/84
Language: el
Date: 2007-02-24 00:00:00
Title: Υπόθεση F-147/06: Προσφυγή της 27 Δεκεμβρίου 2006 — Dragoman κατά Επιτροπής

24.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/48
            
         Προσφυγή της 27 Δεκεμβρίου 2006 — Dragoman κατά Επιτροπής
   (Υπόθεση F-147/06)
   (2007/C 42/84)
   Γλώσσα διαδικασίας: η γαλλική
   Διάδικοι
   
      Προσφεύγουσα: Adriana Dragoman (Βρυξέλλες, Βέλγιο) (Εκπρόσωπος: S. Mihailescu, avocat)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της επιτροπής του γενικού διαγωνισμού EPSO/AD/44/06-CJ για την κατάρτιση εφεδρικού πίνακα προσλήψεων γλωσσομαθών νομικών που έχουν ως κύρια γλώσσα τους τη ρουμανική, την απόφαση βαθμολογήσεως της προσφεύγουσας με βαθμό 18/40 στις γραπτές εξετάσεις b) και τη μη κλήση της τελευταίας στις προφορικές εξετάσεις του εν λόγω διαγωνισμού·
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Προς στήριξη της προσφυγής της, η προσφεύγουσα προβάλλει δύο λόγους, από τους οποίους ο πρώτος έχει δύο σκέλη. Το πρώτο σκέλος αφορά την παράβαση των κανόνων που διέπουν τις εργασίες της επιτροπής, στο μέτρο που αυτή αξιολόγησε τα γραπτά των εξετάσεων λαμβάνοντας υπόψη κυρίως την κατανόηση των προς μετάφραση κειμένων παρά την ακρίβεια της μετάφρασης στα ρουμανικά. Το δεύτερο σκέλος αφορά την παράβαση των διατάξεων της προκηρύξεως του διαγωνισμού σχετικά με την ορθή σύσταση και τη δημοσίευση των ονομάτων της επιτροπής. Η δημοσίευση αυτή πρέπει να γίνει 3 μέρες πριν την ημερομηνία των εξετάσεων, ενώ η προκήρυξη του διαγωνισμού προέβλεπε κατ' ελάχιστο 15 μέρες.
   Με τον δεύτερο λόγο ακυρώσεως, η προσφεύγουσα προβάλλει παράβαση της αρχής της υποχρεώσεως αιτιολογήσεως, στο μέτρο που η εκτίμηση της επιτροπής δεν παρείχε καμία διευκρίνιση ως προς τα κριτήρια που χρησιμοποίησε κατά τη διόρθωση των γραπτών.